ข้อบัญญัติองค์การบริหารส่วนตำบลห้วยเกตุข้อบัญญัติองค์การบริหารส่วนตำบลห้วยเกตุเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลห้วยเกตุอำเภอตะพานหิน จังหวัดพิจิตรพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการกำจัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลห้วยเกตุโดยความเห็นชอบของสภาองค์การบริหารส่วนตำบลห้วยเกตุและนายอำเภอตะพานหินจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลห้วยเกตุ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลห้วยเกตุอำเภอตะพานหิน จังหวัดพิจิตร พ.ศ. ๒๕๕๕ข้อ ๒ ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑] และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมที่ออกตามความในพระราชบัญญัติการผังเมืองพ.ศ. ๒๕๑๘ ในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ด้านเหนือ จดถนนสาธารณะไม่ปรากฏชื่อ ฟากใต้ด้านตะวันออก จดแม่น้ำน่าน ฝั่งตะวันตก ด้านใต้ จดเส้นแบ่งเขตการปกครองระหว่างตำบลห้วยเกตุกับตำบลตะพานหินด้านตะวันตก จดทางหลวงแผ่นดินหมายเลข ๑๑๑๘ ฟากตะวันออกพื้นที่ในบริเวณ ด้านเหนือ จดเส้นขนานระยะ ๒๐๐ เมตรกับแนวศูนย์กลางถนนสาธารณะจะไม่ปรากฏชื่อ ฟากเหนือ ด้านตะวันออกจดทางหลวงแผ่นดินหมายเลข ๑๑๑๘ ฟากตะวันตก และจดแม่น้ำน่าน ฝั่งตะวันตก ด้านใต้จดถนนสาธารณะไม่ปรากฏชื่อ ฟากเหนือ จดแนวคลองส่งน้ำชลประทาน ฟากเหนือถนนสาธารณะไม่ปรากฏชื่อ ฟากเหนือ และจดเส้นขนานระยะ ๒๐๐ เมตรกับแนวศูนย์กลางทางหลวงแผ่นดินหมายเลข ๑๐๗๐ ด้านตะวันตก จดทางหลวงแผ่นดินหมายเลข๑๑๑๘ ฟากตะวันออก จดแนวคลองส่งน้ำชลประทาน ฟากตะวันออก จดถนนสาธารณะไม่ปรากฏชื่อฟากตะวันออก และจดเส้นตั้งฉากกับทางหลวงแผ่นดินหมายเลข ๑๐๗๐ ฟากใต้ที่จุดซึ่งทางหลวงแผ่นดินหมายเลข ๑๐๗๐ บรรจบกับถนนสาธารณะไม่ปรากฏชื่อ เป็นระยะ๒๐๐ เมตร และจดเส้นตั้งฉากกับถนนสาธารณะไม่ปรากฏชื่อ ฟากเหนือ ที่จุดซึ่งทางหลวงแผ่นดินหมายเลข๑๐๗๐ บรรจบกับถนนสาธารณะไม่ปรากฏชื่อ เป็นระยะ ๒๐๐ เมตรบริเวณที่ ๒ หมายความว่าพื้นที่ในบริเวณ ด้านเหนือ จดถนนสาธารณะไม่ปรากฏชื่อ ฟากใต้ ด้านตะวันออกจดแม่น้ำน่าน ฝั่งตะวันตก ด้านใต้ จดถนนสาธารณะไม่ปรากฏชื่อ ฟากเหนือ ด้านตะวันตกจดทางหลวงแผ่นดินหมายเลข ๑๑๑๘ ฟากตะวันออกยกเว้นพื้นที่ การไฟฟ้าส่วนภูมิภาคตะพานหินบริเวณที่ ๓ หมายความว่าพื้นที่ในบริเวณ ด้านเหนือ จดถนนสาธารณะไม่ปรากฏชื่อ ฟากเหนือ ด้านตะวันออกจดแม่น้ำน่าน ฝั่งตะวันตก และจดเส้นแบ่งเขตการปกครองระหว่างตำบลห้วยเกตุกับตำบลตะพานหินด้านใต้ จดเส้นแบ่งเขตการปกครองระหว่างตำบาลห้วยเกตุกับตำบลไผ่หลวง ด้านตะวันตกจดริมคลองทองหลาง ฝั่งตะวันตก ยกเว้นพื้นที่บริเวณที่ ๑ บริเวณที่ ๒ โรงเรียนวัดพรหมประสิทธิ์และวัดพรหมประสิทธิ์ทั้งนี้ ตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในเขตองค์การบริหารส่วนตำบลห้วยเกตุอำเภอตะพานหิน จังหวัดพิจิตร ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) คลังเชื้อเพลิงเพื่อการขายส่ง(๔) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๕) คลังวัตถุระเบิดตามกฎหมายว่าด้วยวัตถุอันตราย(๖) อาคารเลี้ยงสัตว์ทุกชนิดเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๗) โรงกำจัดขยะมูลฝอย(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) สถานสงเคราะห์หรือรับเลี้ยงเด็ก(๔) สถานสงเคราะห์หรือรับเลี้ยงคนชรา(๕) สุสานและฌาปนสถานตามกฎหมายว่าด้วยสุสานและฌาปนสถาน(ค) ภายในบริเวณที่ ๓ ห้ามบุคคลใดก่อสร้างโรงงานทุกประเภทตามกฎหมายว่าด้วยโรงงานเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๕ ภายในบริเวณพื้นที่ที่กำหนดตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลห้วยเกตุรักษาการตามข้อบัญญัตินี้ประกาศณ วันที่ ๑๘ กรกฎาคม พ.ศ. ๒๕๕๕วศิน สิงหนาทนายกองค์การบริหารส่วนตำบลห้วยเกตุ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลห้วยเกตุ เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลห้วยเกตุอำเภอตะพานหิน จังหวัดพิจิตร พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๕ ตุลาคม ๒๕๕๕ชาญ/ผู้ตรวจ๑ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๖๑ ง/หน้า ๓๐/๒๔ ตุลาคม ๒๕๕๕